**Πρακτικά κοινής συνεδρίασης Επιτροπών Πληροφορικής και Παρακολουθήσεων CCBE (IT Law Committee - WG Surveillance)**

29 Ιουνίου 2023 – 10.00 – 13.00

*Εθνικό Ίδρυμα Ερευνών «Ελ.Βενιζέλος», Χανιά*

1. Έγκριση Προηγούμενων Πρακτικών
2. Ενημέρωση από τη Γραμματεία CCBE
3. Τεχνητή Νοημοσύνη

|  |
| --- |
| Το Ευρωπαικό Κοινοβούλιο πρόσφατα υπερψήφισε την πρόταση EE περί της Τεχνητής Νοημοσύνης/EU Artificial Intelligence (AI) Act. Η πρόταση τώρα θα τεθεί σε διαβούλευση κατά τον τριμερή διάλογο (Ευρωπαική Επιτροπή-Ευρωπαικό Συμβούλιο-Ευρωπαικό Κοινοβούλιο), ο οποίος θα ολοκληρωθεί κατά το τέλος του έτους 2023.Τα Μέλη της Κοινής Επιτροπής IT/Surveillance κλήθηκαν να συζητήσουν τη στάση που θα πρέπει να τηρήσει το CCBE στις επερχόμενες διαβουλεύσεις καθώς  και να υποδείξουν τις κυριώτερες θέσεις που πρέπει αυτό να υποστηρίξει κατά τη διάρκεια του άνω διαλόγου. Μετά από συζήτηση των αντιπροσωπειών,  αποφασίστηκε να υποστηριχθεί με περαιτέρω τεκμηρίωση το Κείμενο Θέσης περί της Τεχνητής Νοημοσύνης (ΤΝ) που πρόσφατα υιοθέτησε το CCBE. Ως προς τις προτεραιότητες που θα θέσει το  CCBE ως προς τον χώρο της δικαιοσύνης, συμφωνήθηκε αυτές να περιλαμβάνουν την επέκταση των περιοχών όπου θα ισχύει η απαγόρευση χρήσης της ΤΝ, η ενίσχυση του ανθρώπινου παράγοντα στη διαδικασία λήψης αποφάσεων με χρήση ΤΝ, η διασφάλιση της δίκαιης δίκης κλπ. Εκ της ελληνικής αντιπροσωπείας, υπογραμμίστηκε η ανάγκη εξέτασης της επέκτασης της απαγόρευσης χρήσης της ΤΝ σε περιπτώσεις  όπως η ταυτοποίηση προσώπου εκ των βιομετρικών χαρακτηριστικών σε δημόσιους χώρους, η αναγνώριση συναισθήματος, η βιομετρική κατηγοριοποίηση, η χρήση ΤΝ  σε αξιολόγηση προσφύγων κατά τα αιτήματα ασύλου κλπ.Ακόμη, ζητήθηκε ως  αναγκαιότητα η αξιολόγηση του τυχόν κινδύνου των θεμελιωδών δικαιωμάτων εκ της χρήσης ΤΝ  (fundamental rights impact assesment), το αποτελεσματικό δικαίωμα πληροφόρησης και εξηγήσεων όταν το άτομο τίθεται υπό τη χρήση συστημάτων ΤΝ, η δυνατότητα ανανέωσης των απαγορευμένων ή περιορισμένων χρήσεων ΤΝ (possibility to update “prohibited” or “limited” risk AI).  |

1. Κανονισμός on European production and preservation orders for electronic evidence in criminal matters (e-evidence)

|  |
| --- |
| Ο Κανονισμός για την  παραγωγή και διατήρηση εντολών περί των ηλεκτρονικών  αποδείξεων  σε ποινικές διαδικασίες ψηφίστηκε από το Κοινοβούλιο και αναμένεται η έγκρισή του από το Ευρωπαικό Συμβούλιο στις 27 Ιουνίου 2023. Μετά από συζήτηση των αντιπροσωπειών, συμφωνήθηκε η παρακολούθηση του θέματος από το CCBE, με κατάθεση προτάσεων και ανάληψη πρωτοβουλιών στα προβληματικά σημεία του Κανονισμού. Η Ελληνική Αντιπροσωπεία αναφέρθηκε στην ένδεια ουσιαστικών διατάξεων του Κανονισμού για την προστασία του δικηγορικού απορρήτου,  στον περιορισμό του δικαιώματος ενημέρωσης του θιγόμενου προσώπου και στην απουσία δικαιώματος αποτελεσματικής προσφυγής,  ως άκρως προβληματικές περιοχές όπου  θα πρέπει να εστιαστεί η προσοχή και οι μελλοντικές δράσεις της Επιτροπής.  |

1. Πρόταση Κανονισμού κατά της Παιδικής Κακοποίησης (CSAM)

|  |
| --- |
| Η Πρόταση συζητείται αυτή τη στιγμή στο Κοινοβούλιο και το Συμβούλιο. Η Επιτροπή LIBE θα εξετάσει τις τροπολογίες που προτάθηκαν και αναμένεται να ψηφίσει επ’ αυτών το Σεπτέμβριο 2023. Toν  Μάιο  2023, η νομική υπηρεσία του Συμβουλίου σε έγγραφη έκθεση της διαπίστωσε σοβαρές παραβιάσεις του δικαιώματος στην ιδιωτικότητα και σε θεμελιώδη δικαιώματα από διατάξεις του Κανονισμού.Οι απαντήσεις της  Ευρωπαικής Επιτροπής στις άνω επικρίσεις κρίθηκαν αντικειμενικά ως πλημμελείς και μη πειστικές. Δεδομένης της διαπίστωσης των άνω προβληματικών διατάξεων, συμφωνήθηκε με συναίνεση και της ελληνικής αντιπροσωπείας, η διατύπωσης θέσης παρά του CCBE περί απόσυρσης άλλως καταψήφισης του άνω Κανονισμού.  |

1. Επιστολή CCBE σε υποστήριξη του Julian Assange

|  |
| --- |
| Προτάθηκε να αποσταλεί εκ νέου επιστολή από τη CCBE στο Βρετανικό Υπουργείο Εσωτερικών σε υποστήριξη του Julian Assange |

1. Κείμενο του CCBE για τη βιομετρική αναγνώριση

|  |
| --- |
| Έγινε συζήτηση επί των προτάσεων της Γραμματείας σχετικά με το κείμενο για τη βιομετρική αναγνώριση. |

1. Διαχείριση ταυτοτήτων Δικηγόρων

|  |
| --- |
| Ο Βελγικός Δικηγορικός Σύλλογος προτείνει τη διερεύνηση ανάπτυξης ηλεκτρονικής υπογραφής για όλους τους Ευρωπαίους Δικηγόρους. Έγινε συζήτηση για το εφικτό και τα προβλήματα, τεχνικά και οικονομικά, σχετικών λύσεων. Το ζήτημα θα συζητηθεί και προσεχώς. |

1. Αναζήτηση ιδεών για προσεχείς δραστηριότητες

Έγινε σχετική γενική συζήτηση.